ซอฟต์แลนดิ้ง
ซอฟต์แลนดิ้ง (Soft Landing) เป็นศัพท์ที่ใช้เรียกเศรษฐกิจที่มีแนวโน้มชะลอตัวอย่างช้าๆ เปรียบเสมือนการค่อยๆ ลดระดับลงจอดของเครื่องบินที่ผู้โดยสารภายในเครื่องบินรู้สึกตัวว่าเครื่องลดระดับลง แต่ก็จะมีการปรับความดันเป็นช่วงๆ เพื่อให้ผู้โดยสารค่อยๆ ปรับตัว จะรู้ตัวอีกทีเครื่องก็แตะพื้นแล้ว
20 พ.ค. 2556

ซอฟต์แลนดิ้ง (Soft Landing) เป็นศัพท์ที่ใช้เรียกเศรษฐกิจที่มีแนวโน้มชะลอตัวอย่างช้าๆ เปรียบเสมือนการค่อยๆ ลดระดับลงจอดของเครื่องบินที่ผู้โดยสารภายในเครื่องบินรู้สึกตัวว่าเครื่องลดระดับลง แต่ก็จะมีการปรับความดันเป็นช่วงๆ เพื่อให้ผู้โดยสารค่อยๆ ปรับตัว จะรู้ตัวอีกทีเครื่องก็แตะพื้นแล้ว
ภาวะ ”ซอฟต์แลนดิ้ง” เริ่มสัมผัสได้จากข้อมูลเศรษฐกิจจริงของเดือน มี.ค.ที่ผ่านมา ที่ธนาคารแห่งประเทศไทย (ธปท.) รายงานว่าภาวะเศรษฐกิจเดือน มี.ค.ปีนี้เริ่มชะลอลงเมื่อเทียบกับเดือนก่อนหน้า
ทั้งนี้ หากเกิดภาวะซอฟต์แลนดิ้ง จะมีผลให้กำลังซื้อในประเทศลดลง ซึ่งเมื่อเดือน มี.ค.ที่ผ่านมาการใช้จ่ายในประเทศก็ขยายตัวติดลบไปแล้ว 1.1% เมื่อเทียบกับเดือนก่อนหน้าที่ติดลบ 0.6% ถือเป็นการติดลบที่ค่อยๆ เพิ่มน้ำหนักขึ้นทีละน้อยๆ ซึ่งถ้าปล่อยให้กำลังซื้อในประเทศมีแนวโน้มลดลงไปเรื่อยๆ เช่นนี้ จะทำให้ขาดแรงขับเคลื่อนเศรษฐกิจจากภายในประเทศ ซ้ำเติมการเติบโตของเศรษฐกิจมากขึ้น
ปัจจุบันเศรษฐกิจไทยจะหวังพึ่งการส่งออกไม่ได้แล้ว เพราะเศรษฐกิจโลกและเศรษฐกิจประเทศคู่ค้าชะลอ จึงไม่แน่ว่าเป้าหมายส่งออกปีนี้จะโต 89% ได้หรือไม่เพราะค่าเงินบาทก็ยังผันผวนแข็งค่า 
ฉะนั้น จึงไม่แน่ว่าหากสภาพัฒน์ประกาศตัวเลขจีดีพีไตรมาสแรกในวันนี้ออกมาหดตัว ตอกย้ำสัญญาณชะลอลง คณะกรรมการนโยบายการเงินอาจจำเป็นต้องปรับลดดอกเบี้ยเพื่อช่วยกระตุ้นก็เป็นได้